HCL
హెచ్‌సిఎల్‌ గ్రాంట్‌ విజేతలకు రూ.15కోట్లు
హైదరాబాద్‌: ఆరోగ్యం, పర్యా వరణం, విద్య మూడువిభాగాల్లో హెచ్‌సిఎల్‌ గ్రాంట్‌ 2017 విజేతలనుప్రకటించింది. నోయిడా లోని హెచ్‌సిఎల్‌ టెక్నాలజీస్‌ హబ్‌లో జరిగిన ప్రత్యేకకార్యక్రమంలో కేంద్ర ఆర్థిక కార్పొరేట్‌ వ్యవహారాల మంత్రిత్వశాఖ అరుణ్‌జైట్లీ మూడు సంస్థలకు మొత్తం రూ.15 కోట్లు గ్రాంట్‌గా పంపిణీ చేశారు. ఈ సందర్భంగా సదసుసలో దిఫిఫ్త్‌ ఎస్టేట్‌ ఎన్జీఓస్‌ ట్రాన్స్‌ఫార్మింగ్‌ గ్రామీణ భారత్‌ వాతావరణం అన్న నివేదికను కూడా మంత్రి విడుదలచేసారు. పర్యావరణ విభాగంలో గుజరాత్‌లోని పర్యావరణ భద్రతపై పనిచేస్తున్న ఫౌండేషన్‌కు అందించారు. ఆరోగ్యం పరంగా ఛైల్డ్‌ ఇన్‌నీడ్‌ ఇన్‌స్టిట్యూట్‌ పశ్చిమబెంగాల్‌ సంస్థ కు అందించారు. మహారాష్ట్రలోని మెల్‌జోల్‌ సంస్థకు చదువు విభాగంలో గ్రాంట్‌ను అందిం చారు. ఒక్కొక్క సంస్థకు ఐదు కోట్లు చొప్పున అందించింది.
నిధికి మించినవిలువను హెచ్‌సిఎల్‌ గ్రాంట్‌ అందిస్తుందని, ఎన్‌జిఒలకు వ్యూహాత్మక విలువను జోడిస్తుందని వెల్లడించారు. మొత్తం మూడు వేలెంట్రీలు రాగా వాటిలో తొమ్మిదింటిని క్రోడీకరించి అంతిమంగా మూడు ఎంపిక చేసామన్నారు. పటిష్టమైన పాలనా నిర్మాణం, నిర్వహణ సామర్ధ్యాలు, విశ్వసనీయ ఇంపాక్ట్‌ మెజర్‌మెంట్‌ వ్యవస్థలు కలిగిన ఎన్‌జిఒలను పరిగణనలోకి తీసుకున్నట్లు వివరించారు.